**Molėtų rajono savivaldybės taryba**

**SPRENDIMAS**

**Dėl molėtų rajono savivaldybės tarybos 2021 m. vasario 25 d. sprendimo Nr. B1-24 „Dėl Molėtų rajono savivaldybės 2021 metų biudžeto patvirtinimo“ pakeitimo**

2021 m. spalio    d. Nr.

Molėtai

**Projektas**

Vadovaudamasi Lietuvos Respublikos vietos savivaldos įstatymo 16 straipsnio 2 dalies 15 punktu, 18 straipsnio 1 dalimi, Lietuvos Respublikos švietimo, mokslo ir sporto ministro 2021 m. rugsėjo 30 d. įsakymu Nr. V-1780 „Dėl ugdymo, maitinimo ir pavėžėjimo lėšų socialinę riziką patiriančių vaikų ikimokykliniam ugdymui užtikrinti 2021 metais paskirstymo pagal savivaldybes patvirtinimo“, Lietuvos Respublikos švietimo, mokslo ir sporto ministro 2021 m. spalio 4 d. įsakymu Nr. V-1793 „Dėl švietimo, mokslo ir sporto ministro 2021 m. sausio 8 d. įsakymo Nr. V-37 „Dėl specialios tikslinės dotacijos ugdymo reikmėms finansuoti 2021 metais paskirstymo pagal savivaldybes patvirtinimo“ pakeitimo“, Lietuvos Respublikos švietimo, mokslo ir sporto ministro 2021 m. spalio 11 d. įsakymu Nr. V-1856 „Dėl Konsultacijų mokiniams, skirtų mokymosi praradimams kompensuoti, tvarkos aprašo patvirtinimo ir lėšų skyrimo savivaldybėms ir valstybinėms mokykloms“, Lietuvos Respublikos sveikatos apsaugos ministro 2021 m. spalio 4 d. įsakymu Nr. V-2231 „Dėl lėšų skyrimo asmens sveikatos priežiūros įstaigoms“, Lietuvos Respublikos sveikatos apsaugos ministro 2021 m. spalio 5 d. įsakymu Nr. V-2235 „Dėl įstaigų patirtų išlaidų už skiepijimo nuo COVID-19 ligos (koronaviruso infekcijos) paslaugas kompensavimo“, Lietuvos Respublikos sveikatos apsaugos ministro 2021 m. spalio 14 d. įsakymu Nr. V-2297 „Dėl lėšų skyrimo asmens sveikatos priežiūros įstaigoms“, Lietuvos Respublikos ekonomikos ir inovacijų ministro 2021 m. spalio 8 d. įsakymu Nr. 4-1061 „Dėl valstybės biudžeto lėšų skyrimo viešosios turizmo ir poilsio infrastruktūros plėtros projektų vykdymui finansuoti“ ir atsižvelgdama į Molėtų r. Kijėlių specialiojo ugdymo centro 2021 m. spalio 8 d. raštą „Dėl papildomo lėšų poreikio“, Molėtų rajono ugniagesių tarnybos 2021 m. spalio 14 d. raštą Nr. SD-33 „Dėl lėšų skyrimo“, uždarosios akcinės bendrovės Molėtų autobusų parko 2021 m. spalio 12 d. raštą Nr. IS-2020/15 „Dėl dotacijai skirtų lėšų trūkumo“, Molėtų krašto muziejaus 2021 m. spalio 15 d. raštą Nr. R1-93 (1.5.) „Dėl papildomo finansavimo“, Molėtų r. Suginčių pagrindinės mokyklos 2021 m. spalio 11 d. programos sąmatos tikslinimo pažymą Nr. F2-79, Molėtų rajono ugniagesių tarnybos 2021 m. spalio 14 d. programos sąmatos tikslinimo pažymą Nr. VD-96 (6.8), Molėtų vaikų savarankiško gyvenimo namų 2021 m. spalio 5 d. programos sąmatos tikslinimo pažymą Nr. 15-2021/90,

Molėtų rajono savivaldybės taryba n u s p r e n d ž i a:

Pakeisti Molėtų rajono savivaldybės tarybos 2021 m. vasario 25 d. sprendimą Nr. B1-24 „Dėl Molėtų rajono savivaldybės 2021 metų biudžeto patvirtinimo“ (toliau - Sprendimas):

1. Pakeisti Sprendimo 1 priedą „Molėtų rajono savivaldybės biudžeto pajamos 2021 m. (tūkst. Eur)“ ir jį išdėstyti nauja redakcija (pridedama).

2. Pakeisti Sprendimo 2 priedą „Molėtų rajono savivaldybės 2021 m. biudžetinių įstaigų pajamos už teikiamas paslaugas, išlaikymą švietimo, socialinės apsaugos bei kitose įstaigose ir patalpų nuomą (tūkst. Eur)“ ir jį išdėstyti nauja redakcija (pridedama).

3. Pakeisti Sprendimo 3 priedą „Molėtų rajono savivaldybės 2021 m. biudžeto asignavimai (tūkst. Eur)“ ir jį išdėstyti nauja redakcija (pridedama).

4. Pakeisti Sprendimo 5 priedą ,,Molėtų rajono savivaldybės 2021 m. biudžeto Savivaldybės administracijos asignavimų paskirstymas pagal išlaidų rūšis (tūkst. Eur)“ ir jį išdėstyti nauja redakcija (pridedama).

Savivaldybės meras